《富池镇上感怀》
宋代·董嗣杲

富池镇上土风殊，谁悯流民涸辙鱼。
樵子乞租营房住，渡官强占庙门居。
贾舟聚港传官点，鬼店扬沙托法祛。
第把沽浆招社赛，垆头还有马相如。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。